ผถห. NOK ไฟเขียวแผนเพิ่มทุน 888 ล้านหุ้น ขาย RO ราคา 2.5 บ./หุ้น
ผถห. NOK ไฟเขียวแผนเพิ่มทุน 888 ล้านหุ้น ขาย RO สัดส่วน 3.5 : 1 ราคา 2.5 บ./หุ้น
ผถห. NOK ไฟเขียวแผนเพิ่มทุน 888 ล้านหุ้น ขาย RO สัดส่วน 3.5 : 1 ราคา 2.5 บ./หุ้น
15 ม.ค. 2563

นายวุฒิภูมิ จุฬางกูร ประธานเจ้าหน้าที่บริหาร บริษัท สายการบินนกแอร์ จำกัด (มหาชน) หรือ NOK เปิดเผยว่า ที่ประชุมวิสามัญผู้ถือหุ้น ครั้งที่ 1/2563 ของบริษัท เมื่อวันที่ 14 ม.ค.63 ได้มีมติในแต่ละวาระดังนี้
1.อนุมัติการลดทุนจดทะเบียนของบริษัท 99,030,527 บาท จากทุนจดทะเบียนเดิม จํานวน 3,408,049,800 บาท เป็นทุนจดทะเบียนใหม่จํานวน 3,309,019,273 บาท ด้วยการตัดหุ้นสามัญในส่วนที่ ยังมิได้มีการออกจําหน่ายซึ่งเป็นหุ้นสามัญส่วนเกินที่เหลือสําหรับการใช้สิทธิแปลงสภาพของ NOK-W1 และหุ้นสามัญเพิ่มทุนที่เหลือจากการจัดสรรให้แก่ผู้ถือหุ้นเดิมของบริษัท ตามมติที่ประชุมวิสามัญผู้ถือหุ้น ครั้งที่ 1/2562 เมื่อวันที่ 22 ม.ค. 2562 รวมจํานวน 99,030,527 หุ้น มูลค่าที่ตราไว้หุ้นละ 1 บาท และ อนุมัติการแก้ไขหนังสือบริคณห์สนธิของบริษัท
2.อนุมัติการเพิ่มทุนจดทะเบียนของบริษัท อีกจํานวน 888,147,358 บาท จากทุนจดทะเบียนเดิม จํานวน 3,309,019,273 บาท เป็นทุนจดทะเบียนใหม่จํานวน 4,197,166,631 บาท โดยการออกหุ้นสามัญจํานวน 888,147,358 หุ้น มูลค่าที่ ตราไว้หุ้นละ 1 บาท
3. อนุมัติการจัดสรรหุ้นสามัญเพิ่มทุนของบริษัท ไม่เกินจํานวน 888,147,358 หุ้น มูลค่าที่ตราไว้หุ้นละ 1 บาท ให้แก่ผู้ถือหุ้นเดิมตามสัดส่วนการถือหุ้น (Rights Offering) ในอัตราส่วน 3.5 หุ้นสามัญเดิม ต่อ 1 หุ้นสามัญ ใหม่ ที่ราคาเสนอขายหุ้นละ 2.50 บาท
 